pythainlp/thai-financial-dataset huggingface dataset:
ส่วนที่ 3

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 25 พฤศจิกายน 2551
ต่อผู้สอบบัญชีและกรรมการตรวจสอบของบริษัทแล้ว
ซึ่งคลอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายศิวา นาคธารีย์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายศิวา นาคธารีย์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายพงษ์พันธ์ สัมภวคุปต์ กรรมการผู้มีอำนาจลงนาม
..........................................

2. นางสาวอนงค์ ศรีสวัสดิ์อำไพ กรรมการผู้มีอำนาจลงนาม
..........................................

ชื่อ ตำแหน่ง ลายมือชื่อ

ผู้รับมอบอำนาจ นายศิวา นาคธารีย์ รองประธานเจ้าหน้าที่บริหาร
..........................................
3. การประกอบธุรกิจของแต่ละสายผลิตภัณฑ์

ปัจจุบันบริษัทประกอบธุรกิจที่มีสายผลิตภัณฑ์เดียว คือ อสังหาริมทรัพย์
กิจการได้เริ่มดำเนินงานในธุรกิจนี้ โดยการซื้อที่ดิน เนื้อที่ 56 ไร่ 1 งาน 50 ตารางวา ตั้งอยู่ที่
ถนนสุขุมวิท กิโลเมตรที่ 156.5 ตำบลนาจอมเทียน อำเภอสัตหีบ จังหวัดชลบุรี
ในราคารวมประมาณ 889 ล้านบาท เพื่อก่อสร้างโครงการ ไวท์ แซนด์ บีช มูลค่าโครงการ
ประมาณ 8,500 ล้านบาท ประกอบด้วย คอนโดมิเนียม High-rise The Spinnaker จำนวน
303 ยูนิต, คอนโดมิเนียม Low-rise 3 ชั้น The Island Lagoon จำนวน 240 ยูนิต และ
โรงแรม Movenpick โรงแรมนานาชาติระดับห้าดาว ขนาด 300 ห้อง
กำหนดเริ่มก่อสร้างโครงการเดือนกุมภาพันธ์ 2551 โดย The Spinnaker และ The Island
Lagoon จะใช้เวลาก่อสร้างจนแล้วเสร็จ ประมาณ 3 ปี และ 2 ปี ตามลำดับ
ส่วนงานก่อสร้างโรงแรม จะดำเนินการเป็นลำดับถัดไป ปัจจุบันมียอดขายล่วงหน้า (Presold)
แล้วประมาณร้อยละ 41 ของมูลค่าโครงการ
4. การวิจัยและพัฒนา

บริษัทตระหนักถึงความสำคัญในการวิจัยตลาดเพื่อพัฒนาผลิตภัณฑ์ โดยเฉพาะธุรกิจอสังหาริมทรัพย์
ซึ่งเป็นธุรกิจหลักของบริษัท ด้วยตระหนักดีว่า ความพึงพอใจของลูกค้าคือ
หัวใจสำคัญในการดำเนินธุรกิจ
ดังนั้นทางบริษัทจึงทำการศึกษาวิจัยตลาดและความต้องการที่อยู่อาศัยของกลุ่มลูกค้าเป้าหมายมาตลอดโดยต่อเนื่องก่อนทำโครงการ

พร้อมกันนี้ บริษัทยังได้มีการติดตามและคาดการณ์ภาวะเศรษฐกิจ ภาวะอุตสาหกรรมอสังหาริมทรัพย์
ทั้งในส่วนตลาดโดยรวม และตลาดเฉพาะอาคารชุด
เพื่อใช้เป็นข้อมูลในการวางแผนดำเนินธุรกิจและปรับแบบก่อสร้างโครงการให้สอดคล้องกับสถานการณ์

นอกจากนี้ บริษัทยังมีแผนกการวิจัยและพัฒนาผลิตภัณฑ์อย่างต่อเนื่อง
โดยทำการประเมินความเห็นของลูกค้ากลุ่มเป้าหมาย ที่มีต่อโครงการปัจจุบัน
และที่จะเกิดขึ้นในอนาคตของบริษัท ตลอดจนการวิจัยและประเมินคุณภาพงานโครงการ
งานสถาปัตยกรรม และงานวิศวกรรมระบบประกอบอาคาร
เพื่อให้งานก่อสร้างมีประสิทธิภาพและมีมาตรฐาน

ณ วันที่ 31 ธันวาคม 2552 บริษัทได้ถูกฟ้องร้องในคดีต่าง ๆ เกี่ยวกับการผิดสัญญาซื้อขาย
ผิดสัญญาจ้างทำของและการเรียกเงินคืน ซึ่งมีทุนทรัพย์รวมเป็นจำนวนเงินประมาณ 33.03
ล้านบาทซึ่งผลของคดียังไม่สิ้นสุด อย่างไรก็ตาม
ฝ่ายบริหารของบริษัทอยู่ระหว่างการเจรจากับคู่กรณีและอยู่ระหว่างกระบวนการพิจารณาของศาล
ส่วนที่ 1

  ข้อมูลสรุป (Executive Summary)

บริษัท เอเพ็กซ์ ดีเวลลอปเม้นท์ จำกัด (มหาชน) (“บริษัท”) สำนักงานใหญ่ตั้งอยู่เลขที่
10/53-56 ชั้น 2 อาคารเดอะเทรนดี้ พลาซ่า ซอยสุขุมวิท 13 แขวงคลองเตยเหนือ เขตวัฒนา
กรุงเทพมหานคร จัดอยู่ในกลุ่มอุตสาหกรรม อสังหาริมทรัพย์ และก่อสร้าง
หมวดธุรกิจพัฒนาอสังหาริมทรัพย์ ชื่อย่อหลักทรัพย์ APX ซึ่งเปลี่ยนชื่อและธุรกิจเดิมจากบริษัท
ซันเทคกรุ๊ป จำกัด (มหาชน) เมื่อวันที่ 9 สิงหาคม 2550 ปัจจุบันมีทุนจดทะเบียน และ
ทุนจดทะเบียนชำระแล้ว 1,071,794,872 บาท มีนายพงษ์พันธ์ สัมภวคุปต์
เป็นประธานกรรมการบริษัทและประธานเจ้าหน้าที่บริหาร

ปัจจุบันบริษัทได้ดำเนินงานในธุรกิจพัฒนาอสังหาริมทรัพย์โดยก่อสร้างโครงการ ไวท์ แซนด์ บีช
บนเนื้อที่ 56 ไร่ 1 งาน 50 ตารางวา ถนนสุขุมวิท กิโลเมตรที่ 156.5 ตำบลจอมเทียน
อำเภอสัตหีบ จังหวัดชลบุรี มูลค่าโครงการประมาณ 8,500 ล้านบาท ประกอบด้วย
คอนโดมิเนียมสูง 45 ชั้น 303 ยูนิต, คอนโดมิเนียม 3 ชั้น 240 ยูนิต
โรงแรมนานาชาติระดับห้าดาว Movenpick ขนาด 300 ห้อง และร้านค้า
เริ่มก่อสร้างในเดือนกุมภาพันธ์ 2551 ระยะเวลาก่อสร้างจนแล้วเสร็จประมาณ 3 ปี
ปัจจุบันมียอดขายล่วงหน้าคอนโดมิเนียม แล้วประมาณร้อยละ 35.38 ของมูลค่าโครงการ
ซึ่งจะเป็นแหล่งเงินทุนที่จะนำมาใช้พัฒนาโครงการนอกเหนือจากการกู้ยืมจากสถาบันการเงิน
อีกบางส่วน

บริษัทได้ให้ความสำคัญกับการวิจัยและพัฒนาผลิตภัณฑ์และบริการอย่างจริงจังและต่อเนื่อง
ออกแบบและ กำหนดเนื้อที่ให้ตรงกับความต้องการของกลุ่มลูกค้าเป้าหมาย
รวมถึงการประเมินคุณภาพงานโครงการ เพื่อให้งาน ก่อสร้างมีประสิทธิภาพ
ได้มาตรฐานและสามารถประหยัดต้นทุนได้ดีที่สุด

บริษัทมีนโยบายและปฏิบัติตามหลักการกำกับดูแลกิจการที่ดีในเรื่องต่าง ๆ ทั้งในเรื่องสิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน
ดูแลให้เกิดความเป็นธรรมต่อผู้มีส่วนได้เสียทุกกลุ่มทั้งภายในและภายนอก บริษัท
มีการเปิดเผยข้อมูลสำคัญทุกอย่างที่เกี่ยวข้องกับบริษัททั้งข้อมูลทางการเงินและข้อมูลอื่น ๆ
ตามข้อกำหนดของ ตลาดหลักทรัพย์แห่งประเทศไทย และ
คณะกรรมการกำกับหลักทรัพย์และตลาดหลักทรัพย์อย่างถูกต้องครบถ้วน ทันเวลา และโปร่งใส
รวมทั้งมีการกำหนดความรับผิดชอบของคณะกรรมการบริษัทอย่างชัดเจน
เป็นไปเพื่อผลประโยชน์ของบริษัทและผู้ถือหุ้นโดยรวม
ตลอดจนได้ให้ความสำคัญต่อระบบการควบคุมภายในและการบริหารความเสี่ยงอย่างมีประสิทธิภาพ
พอเพียง

ปัจจัยความเสี่ยงที่อาจเกิดขึ้นในการดำเนินธุรกิจของบริษัท ได้แก่
ความเสี่ยงจากการขายโครงการไม่ได้ ตามเป้าที่กำหนด
ทำให้กระแสเงินสดรับและการรับรู้รายได้ลดลง
ความเสี่ยงเกี่ยวกับต้นทุนก่อสร้างโดยเฉพาะเหล็กที่มีราคาผันผวนรวมถึงค่าใช้จ่ายเกี่ยวกับการขายและบริหารที่สูงขึ้น
จำนวนโครงการที่อยู่อาศัยที่กำลังก่อสร้างและ
จะเริ่มเปิดตัวมีมากขึ้นทำให้อุปทานสินค้ามากขึ้นในขณะที่อุปสงค์ของลูกค้าน้อยลงจากกำลังซื้อที่ลดลงและอีกส่วนหนึ่งชะลอการตัดสินใจซื้อ
การขาดแคลนทำเลที่เหมาะสมในการสร้างโครงการคอนโดมิเนียม
ปัญหาวิกฤตในภาคการเงินที่กระทบต่อภาคเศรษฐกิจจริงซึ่งรวมทั้งธุรกิจพัฒนาอสังหาริมทรัพย์
ตลอดจน
มาตรการรัฐด้านสิ่งแวดล้อมและกฎหมายอาคารชุดฉบับใหม่ที่เพิ่มต้นทุนด้านการจัดการและเงินลงทุน

ณ สิ้นปี 2552 บริษัทมีสินทรัพย์ รวม 1,328.40 ล้านบาท ลดลงร้อยละ 3.27 มีหนี้สิน 724.51
ล้านบาท เพิ่มขึ้นร้อยละ 13.72 มีส่วนของผู้ถือหุ้นจำนวน 603.88 ล้านบาท ลดลงร้อยละ 17.98
จากสิ้นงวดปีบัญชีธันวาคม 2551 ในด้านผลการดำเนินงาน บริษัทมีผลขาดทุนสุทธิ จำนวน 132.37
ล้านบาท หรือคิดเป็น 0.12 บาทต่อหุ้น
สาเหตุจากบริษัทยังไม่สามารถบันทึกรับรู้รายได้จากยอดขายจองอาคารชุดโครงการไวท์ แซนด์ บีช
ได้ตามนโยบายการบัญชี
8. โครงสร้างเงินทุน

8.1 หลักทรัพย์ของบริษัท

ทุนจดทะเบียนและทุนที่เรียกชำระแล้ว ณ วันที่ 31 มีนาคม 2552

ทุนจดทะเบียน จำนวน 1,071,794,872 บาท แบ่งเป็นหุ้นสามัญ จำนวน 1,071,794,872 หุ้น
มูลค่าที่ตราไว้ หุ้นละ 1 บาท ทุนที่ชำระแล้ว จำนวน 1,071,794,872 บาท แบ่งเป็นหุ้นสามัญ
จำนวน 1,071,794,872 หุ้น มูลค่าที่ตราไว้ หุ้นละ 1 บาท

8.2 ผู้ถือหุ้น

รายชื่อผู้ถือหุ้นรายใหญ่ 10 รายแรก ณ วันที่ 1 ธันวาคม 2551 มีดังนี้

จำนวนหุ้น ร้อยละ

1. นายพงษ์พันธ์ สัมภวคุปต์ 254,841,615 23.78

2. Tropic Holdings Co.,Ltd. 243,717,126 22.74

3. นางพวงจันทร์ สัมภวคุปต์ 90,000,000 8.40

4. นายเอกพงษ์ ณ ระนอง 85,998,600 8.02

5. บริษัท ไทยเสรี พร็อพเพอร์ตี้ จำกัด 54,610,843 5.10

6. นายโยธิน มานะประดิษฐ์ 46,675,421 4.36

7. นางสาว กนกทิพ นวมเจริญ 46,216,904 4.31

8. บริษัท บรู๊คเคอร์ กรุ๊ป จำกัด (มหาชน) 44,389,359 4.14

9. นางวาสนา ห่อแก้ว 40,000,000 3.73

10. Commercial Metal Investment 38,456,860 3.59

8.3 แหล่งเงินทุนที่ใช้พัฒนาโครงการ

แหล่งเงินทุนที่บริษัทจะระดมมาใช้พัฒนาโครงการ จะมาจากเงินเพิ่มทุน
เงินจองซื้อของลูกค้าจากการขายล่วงหน้า และเงินกู้ยืมจากสถาบันการเงินอีกบางส่วน
13. ข้อมูลอื่นที่เกี่ยวข้อง

13.1 การลดทุนจดทะเบียน

บริษัทได้ดำเนินการลดทุนจดทะเบียนและทุนชำระแล้วของบริษัทจาก 13,000,000,000 บาท เป็น
2,679,487,180 บาท และ 1,071,794,872 บาท โดยการตัดหุ้นที่ยังไม่ได้จำหน่าย
228,205,128 หุ้น และ ลดมูลค่าหุ้นที่ตราไว้ จำนวน 1,071,794,872 หุ้น จากหุ้นละ 10 บาท
เป็น หุ้นละ 2.50 บาท และ 1 บาท ตามลำดับ ซึ่งตลาดหลักทรัพย์แห่งประเทศไทย
ได้อนุญาตให้การลดทุนจดทะเบียนและทุนชำระแล้วของบริษัททั้งสองครั้ง
มีผลในระบบซื้อขายหลักทรัพย์ ตั้งแต่เดือนตุลาคม 2551 และ เดือนมีนาคม 2552
เป็นที่เรียบร้อยแล้ว

13.2 การเตรียมการนำหลักทรัพย์ของบริษัทกลับมาซื้อขายในตลาดหลักทรัพย์

ปี 2552
บริษัทได้เร่งปรับปรุงฐานะการเงินและผลการดำเนินงานให้มั่นคงโดยต่อเนื่องเพื่อให้เป็นไปตามเกณฑ์ของตลาดหลักทรัพย์แห่งประเทศไทยในการยื่นขอนำหลักทรัพย์
APX ของบริษัทกลับมาซื้อขาย ประกอบด้วย มีส่วนของผู้ถือหุ้นไม่น้อยกว่า 300 ล้านบาท
มีกำไรสุทธิจากธุรกิจหลักในรอบ 4 ไตรมาส ไม่น้อยกว่า 30 ล้านบาท
ปรับโครงสร้างหนี้ได้มากกว่าร้อยละ 75
ของมูลหนี้ทั้งหมดมีฐานะการเงินและผลการดำเนินงานที่มั่นคงต่อเนื่อง
มีคุณสมบัติครบถ้วนตามหลักเกณฑ์การดำรงสถานะเป็นบริษัทจดทะเบียน และ
ออกจากการฟื้นฟูกิจการโดยคำสั่งศาลล้มละลายกลาง

ปัจจุบันบริษัทมีคุณสมบัติตามเกณฑ์ข้างต้นโดยครบถ้วน
ยกเว้นเกณฑ์กำไรสุทธิที่อยู่ระหว่างรอผลการดำเนินงาน 4 ไตรมาสล่าสุด จากนั้น
จะดำเนินการยื่นขออนุญาตต่อตลาดหลักทรัพย์ให้อนุญาตซื้อขายหลักทรัพย์ APX อีกครั้งโดยเร็ว
ส่วนที่ 2

บริษัทที่ออกหลักทรัพย์

-ไม่มี -
1. ปัจจัยความเสี่ยง

ธุรกิจอสังหาริมทรัพย์ไทย ปี 2552 ประสบปัญหาจากวิกฤตการเมืองภายในประเทศ
และภาวะเศรษฐกิจโลกที่ตกต่ำ
ทำให้กำลังซื้อรวมถึงความเชื่อมั่นของผู้บริโภคทั้งในประเทศและต่างประเทศอยู่ในระดับต่ำ
กลุ่มลูกค้าเป้าหมายที่จะซื้อคอนโดมิเนียมหรูพักตากอากาศในทุกทำเลทั้ง พัทยา หัวหิน ภูเก็ต และ
เกาะสมุย ลดลงอย่างมาก
โดยชะลอการตัดสินใจซื้อเพื่อรอดูการคลี่คลายของสถานการณ์ทางการเมืองและเศรษฐกิจว่าจะดีขึ้นหรือไม่

นอกจากนี้ ภาวะเงินเฟ้ออันเนื่องมาจากราคาน้ำมัน อัตราดอกเบี้ยที่มีแนวโน้มปรับตัวสูงขึ้น
ส่งผลให้กำลังซื้อลดลง
โดยเฉพาะในกลุ่มผู้บริโภคที่ไม่มีความพร้อมทางการเงินที่ต้องพึ่งเงินกู้จากสถาบันการเงิน
ประกอบกับนโยบายปล่อยสินเชื่ออสังหาริมทรัพย์ที่ระมัดระวังมากขึ้นของสถาบันการเงิน
เนื่องจากกลัวจะเกิดหนี้เสีย ทำให้เจ้าของโครงการและผู้จะซื้อที่อยู่อาศัยขอสินเชื่อได้ยากขึ้น
เกิดปัญหาลูกค้าโครงการขอสินเชื่อไม่ได้จำนวนสูงถึงกว่าร้อยละ 20
ทำให้เจ้าของโครงการต้องนำกลับมาขายใหม่ ส่งผลกระทบต่อยอดขายและการรับรู้รายได้ของบริษัท
ในขณะที่ผู้ประกอบการก็ประสบกับปัญหาต้นทุนก่อสร้างที่ปรับตัวสูงขึ้น
ในช่วงสองถึงสามไตรมาสแรกของปี แต่ปรับราคาขายได้ยาก เนื่องจากมีการแข่งขันรุนแรง
สร้างแรงกดดันต่อราคาและลดส่วนต่างกำไรของธุรกิจ

ปัจจัยความเสี่ยงที่บริษัทและผู้พัฒนาอสังหาริมทรัพย์ประสบในปี 2552 ที่สำคัญ ได้แก่
ความเสี่ยงจากการขายโครงการไม่ได้ตามเป้าที่กำหนด
ทำให้กระแสเงินสดรับและการรับรู้รายได้ลดลง
ความเสี่ยงเกี่ยวกับต้นทุนก่อสร้างโดยเฉพาะเหล็กที่มีราคาผันผวนรวมถึงค่าใช้จ่ายเกี่ยวกับการขายและบริหารที่สูงขึ้น
จำนวนโครงการที่อยู่อาศัยที่กำลังก่อสร้างและจะเริ่มเปิดตัวมีมากขึ้นทำให้อุปทานสินค้ามากขึ้นในขณะที่อุปสงค์ของลูกค้าน้อยลงจากกำลังซื้อที่ลดลงและอีกส่วนหนึ่งชะลอการตัดสินใจซื้อ
การขาดแคลนทำเลที่เหมาะสมในการสร้างโครงการคอนโดมิเนียม
ปัญหาวิกฤตในภาคการเงินที่กระทบต่อภาคเศรษฐกิจจริงซึ่งรวมทั้งธุรกิจพัฒนาอสังหาริมทรัพย์
ตลอดจน
มาตรการรัฐด้านสิ่งแวดล้อมและกฎหมายอาคารชุดฉบับใหม่ที่เพิ่มต้นทุนด้านการจัดการและเงินลงทุน

การจัดการความเสี่ยงของบริษัท

1. ปรับขนาดโครงการทั้งจำนวนและขนาดห้องให้เหมาะสมกับภาวะตลาดและความต้องการของ

ลูกค้า เพื่อเพิ่มสัดส่วนยอดขายให้มีเงินสดเข้าและรับรู้รายได้เร็วขึ้น

2. พิจารณาปรับรูปแบบโครงการบางส่วน โดยเฉพาะในส่วนโครงการโรงแรม

  3. ทำข้อตกลงจัดหาวัสดุก่อสร้างของโครงการ เพื่อไม่ให้ขาดแคลนและลดความเสี่ยงด้านราคา
  ปรับตัวสูงขึ้น

  4. สร้างสัมพันธภาพที่ดีกับลูกค้าและซัพพลายเออร์โดยใกล้ชิด

  5. ร่นระยะเวลาก่อสร้างโครงการเพื่อส่งมอบให้ลูกค้าเร็วขึ้น

  6. งดซื้อที่ดินตุนไว้ทำโครงการในอนาคต

  7. เลื่อนระยะเวลาการเปิดตัวโครงการใหม่ตามแผนธุรกิจ

  8. บริหารเงินสด และ รักษาสภาพคล่องของกิจการให้มีเพียงพอ

  9. ควบคุมต้นทุนและค่าใช้จ่าย

  10. จำกัดเพดานการก่อหนี้ให้อัตราส่วนหนี้สินต่อทุนอยู่ในระดับที่เหมาะสม
7. ข้อพิพาททางกฎหมาย

ณ วันที่ 2 กรกฎาคม 2551
บริษัทเป็นโจทก์ในฐานะผู้ซื้อได้ยื่นฟ้องบริษัทแห่งหนึ่งในฐานะผู้ขายให้ปฏิบัติตามสัญญาจะซื้อจะขายที่ดินในจำนวนทุนทรัพย์
200 ล้านบาท ซึ่งขณะนี้อยู่ระหว่างกระบวนการพิจารณาของศาล
บริษัทได้ชำระเงินมัดจำค่าที่ดินจำนวน 43.00 ล้านบาทให้แก่ผู้ขายแล้ว

ณ วันที่ 31 ธันวาคม 2552 บริษัทได้ถูกฟ้องร้องในคดีต่าง ๆ เกี่ยวกับการผิดสัญญาซื้อขาย
ผิดสัญญาจ้างทำของและการเรียกเงินคืน ซึ่งมีทุนทรัพย์รวมเป็นจำนวนเงินประมาณ 33.03
ล้านบาทซึ่งผลของคดียังไม่สิ้นสุด อย่างไรก็ตาม
ฝ่ายบริหารของบริษัทอยู่ระหว่างการเจรจากับคู่กรณีและอยู่ระหว่างกระบวนการพิจารณาของศาล
2. ลักษณะการประกอบธุรกิจ

บริษัท เอเพ็กซ์ ดีเวลลอปเม้นท์ จำกัด (มหาชน) เดิมชื่อ บริษัท ซันเทคกรุ๊ป จำกัด (มหาชน)
ซึ่งได้จดทะเบียนจัดตั้งขึ้นเมื่อวันที่ 31 สิงหาคม 2531
โดยมีวัตถุประสงค์เพื่อดำเนินธุรกิจเกษตรอุตสาหกรรมแบบครบวงจร
ในการปลูกและผลิตแปรรูปมะเขือเทศ และข้าวโพด เพื่อจำหน่ายทั้งภายในประเทศและส่งออก
ต่อมาในปี 2536 บริษัทฯ ได้ขยายกิจการไปยังธุรกิจค้าและแปรสภาพเศษเหล็ก โดยจัดตั้งบริษัทย่อย
คือ บริษัท ซันเทคสแครปโพรเซสซิ่ง จำกัด เพื่อผลิตเศษเหล็กแปรสภาพ (Processed Scrap)
ป้อนเป็นวัตถุดิบให้แก่ผู้ผลิตเหล็กแผ่นรีดร้อน ซึ่งโรงงานแปรสภาพเศษเหล็ก
ตั้งอยู่ที่นิคมอุตสาหกรรมชลบุรี (บ่อวิน) อำเภอศรีราชา จังหวัดชลบุรี (ในปี 2548
บริษัทซันเทคเมทัลส์ จำกัด ซึ่งเป็นบริษัทย่อย
อีกบริษัทหนึ่งที่จัดตั้งขึ้นจากการร่วมทุนกับต่างชาติตามแผนฟื้นฟูกิจการบริษัท
ได้ซื้อสินทรัพย์ไปดำเนินธุรกิจต่อ) บริษัทได้จดทะเบียนแปรสภาพเป็นบริษัทมหาชนจำกัด เมื่อวันที่ 4
ตุลาคม 2536 และเข้าจดทะเบียนในตลาดหลักทรัพย์ แห่งประเทศไทย เมื่อวันที่ 20 พฤศจิกายน
2536

เมื่อวันที่ 28 สิงหาคม 2543 ศาลล้มละลายกลางได้มีคำสั่งให้ฟื้นฟูกิจการของบริษัท โดยมีบริษัท
ศรีสงคราม แพลนเนอร์ จำกัด เป็นผู้ทำแผน ต่อมาเมื่อวันที่ 3 พฤษภาคม 2544 13 กรกฎาคม
2548 และ 21 พฤศจิกายน 2548 ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ
และข้อเสนอขอแก้ไขแผนฟื้นฟูอีกสองครั้ง ตามลำดับ
ผู้บริหารแผนได้ดำเนินการตามแผนฟื้นฟูจนเป็นผลสำเร็จ
ซึ่งศาลล้มละลายกลางได้มีคำสั่งยกเลิกการฟื้นฟูกิจการ เมื่อวันที่ 30 เมษายน 2550 และท้ายสุด
ศาลฎีกาได้มีคำสั่งจำหน่ายคดีออกจากสารบบความมีผลให้คดีจบเสร็จเด็ดขาด เมื่อวันที่ 16
พฤษภาคม 2551 ภายหลังจากมีเจ้าหนี้อุทธรณ์คำสั่งศาลล้มละลายกลางข้างต้น

ที่ประชุมวิสามัญผู้ถือหุ้น ครั้งที่ 1/2550 เมื่อวันที่ 31 กรกฎาคม 2550
มีมติให้เพิ่มทุนจดทะเบียนจากเดิม 2,144,999,360 บาท เป็น 13,000,000,000 บาท
โดยเสนอขายหุ้นสามัญเพิ่มทุนให้แก่บุคคลในวงจำกัด
เพื่อนำเงินทุนมาใช้รองรับการเปลี่ยนแปลงธุรกิจของบริษัท
จากบริษัทที่ลงทุนโดยการเข้าถือหุ้นในบริษัทอื่น (Holding Company)
เป็นธุรกิจพัฒนาอสังหาริมทรัพย์
พร้อมยกเลิกประกอบธุรกิจแปรสภาพเศษเหล็กโดยจำหน่ายหุ้นบริษัทย่อยออกไปและจดทะเบียนเปลี่ยนชื่อบริษัท
เป็น บริษัท เอเพ็กซ์ ดีเวลลอปเม้นท์ จำกัด (มหาชน) เมื่อวันที่ 9 สิงหาคม 2550

ต่อมาที่ประชุมวิสามัญผู้ถือหุ้น ครั้งที่ 1/2551 เมื่อวันที่ 25 กรกฎาคม 2551
มีมติให้ลดทุนจดทะเบียนจาก 13,000,000,000 บาท เป็น 10,717,948,720 บาท
โดยการตัดหุ้นจดทะเบียนที่ยังไม่ได้ออกจำหน่าย 228,205,128 หุ้น
และอนุมัติให้ลดทุนจดทะเบียนและทุนชำระแล้ว จาก 10,717,948,720 บาท เป็น
2,679,487,180 บาท โดยการลดมูลค่าหุ้นที่ตราไว้จากหุ้นละ 10 บาท เหลือหุ้นละ 2.50 บาท

ล่าสุดที่ประชุมวิสามัญผู้ถือหุ้น ครั้งที่ 2/2551 เมื่อวันที่ 12 ธันวาคม 2551
มีมติให้ลดทุนจดทะเบียนและทุนชำระแล้ว จาก 2,679,487,180 บาท เป็น 1,071,794,872
บาท โดยการลดมูลค่าหุ้นที่ตราไว้จากหุ้นละ 2.50 บาท เหลือ หุ้นละ 1 บาท
เพื่อนำส่วนเกินทุนจากการลดทุนล้างขาดทุนสะสมจำนวน 1,607.69 ล้านบาท
ซึ่งมีรายละเอียดเพิ่มเติมเกี่ยวกับการได้รับอนุญาตให้มีผลในระบบซื้อขายหลักทรัพย์ในหัวข้อ 13
ข้อมูลอื่นที่เกี่ยวข้อง ข้อ 13.1 การลดทุนจดทะเบียน

ทั้งนี้แผนการลดทุนของบริษัทที่ผ่านมา ต้องการทำให้มูลค่าหุ้นของบริษัทสะท้อนมูลค่าที่แท้จริง
พร้อมกับนำส่วนเกินทุนที่เกิดขึ้นจากการลดทุนไปล้างส่วนต่ำกว่ามูลค่าหุ้นและขาดทุนสะสมที่ค้างอยู่ในงบดุลตามลำดับ
6. โครงการดำเนินงานในอนาคต

บริษัทชะลอแผนการลงทุนดำเนินโครงการในอนาคตอันใกล้ไว้ก่อน จนกว่าภาวะเศรษฐกิจ และ
ธุรกิจจะ ฟื้นตัว โดยในปัจจุบัน บริษัทจะเร่งดำเนินงานพัฒนาโครงการ ไวท์ แซนด์ บีช
ให้แล้วเสร็จตามแผนงาน
10. การควบคุมภายใน

บริษัทได้ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานอย่างมีประสิทธิภาพ
เพียงพอ ได้กำหนดสาระหน้าที่ อำนาจการดำเนินการของผู้บริหารและผู้ปฏิบัติงานอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ มีการแยกหน้าที่ผู้ปฏิบัติงาน
ผู้ติดตามการควบคุมและประเมินผลเพื่อการตรวจสอบระหว่างกันอย่างเหมาะสม
รวมทั้งยังจัดให้มีการควบคุมภายในเกี่ยวกับระบบการเงินโดยจัดให้มีการรายงานทางการเงินเสนอผู้บริหารและคณะกรรมการบริษัทเป็นประจำ

คณะกรรมการบริษัทมีความเห็นว่าระบบการควบคุมภายในมีความเพียงพอและเหมาะสม
มีมาตรการช่วยลดความเสี่ยงของบริษัทให้อยู่ในระดับที่ยอมรับได้
และช่วยให้การดำเนินงานของบริษัทสามารถ บรรลุเป้าหมายที่กำหนดไว้0

ผู้สอบบัญชีของบริษัทประจำปี 2552 คือ นางณัฐสรัคร์ สโรชนันท์จีน สังกัดสำนักงาน เอ.เอ็ม.ที.
แอสโซซิเอท ซึ่งเป็นผู้ตรวจสอบงบการเงินของบริษัท
ได้ให้ความเห็นรับรองงบการเงินแบบไม่มีเงื่อนไขและไม่พบจุดอ่อนที่เป็นสาระสำคัญในทุกองค์ประกอบของระบบการควบคุมภายในของบริษัท
ได้แก่ องค์กรและสภาพแวดล้อม การบริหารความเสี่ยง การควบคุมปฏิบัติงานของฝ่ายบริหาร
ระบบสารสนเทศและการสื่อสารข้อมูล และ ระบบการติดตาม
[]

แบบ 56-1

[]

  แบบแสดงรายการข้อมูลประจำปี 2552

  สิ้นสุดวันที่ 31 ธันวาคม 2552

บริษัท เอเพ็กซ์ ดีเวลลอปเม้นท์ จำกัด (มหาชน)

Apex Development Public Company Limited

มีนาคม 2553

[]

  สารบัญ

หน้า

ส่วนที่ 1 ข้อมูลสรุป (Executive
Summary)............................................................................1

ส่วนที่ 2
บริษัทที่ออกหลักทรัพย์......................................................................................................
2

1.  ปัจจัยความเสี่ยง..........................................................................................................
    3

2.  ลักษณะการประกอบธุรกิจ.........................................................................................
    4

3.  การประกอบธุรกิจของแต่ละสายผลิตภัณฑ์................................................................
    5

4.  การวิจัยและพัฒนา......................................................................................................
    5

5.  ทรัพย์สินที่ใช้ในการประกอบธุรกิจ............................................................................
    5

6.  โครงการดำเนินงานในอนาคต....................................................................................
    6

7.  ข้อพิพาททางกฎหมาย.................................................................................................
    6

8.  โครงสร้างเงินทุน........................................................................................................
    7

9.  การจัดการ...................................................................................................................
    8

10. การควบคุมภายใน.......................................................................................................
    10

11. รายการระหว่างกัน......................................................................................................
    11

12. ฐานะการเงินและผลการดำเนินงาน.............................................................................16

13. ข้อมูลอื่นที่เกี่ยวข้อง....................................................................................................
    18

ส่วนที่ 3
การรับรองความถูกต้องของข้อมูล......................................................................................
19

เอกสารแนบ 1
รายละเอียดประวัติโดยย่อของคณะกรรมการ.....................................................................
20

เอกสารแนบ 2
รายละเอียดเกี่ยวกับกรรมการของบริษัทย่อย......................................................................
23

เอกสารแนบ 3 อื่น ๆ
..................................................................................................................................
24
9.  การจัดการ

    0.  9.1 โครงสร้างองค์กร

[]

9.2 คณะกรรมการบริษัท

คณะกรรมการบริษัท ซึ่งมีคุณสมบัติตามมาตรา 68 แห่งพระราชบัญญัติบริษัทมหาชน จำกัด พ.ศ.
2535 และตามประกาศสำนักคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
มีจำนวนทั้งสิ้น 9 ท่าน ประกอบด้วย

1. นายพงษ์พันธ์ สัมภวคุปต์ ประธานกรรมการ

2. นางสาวอนงค์ ศรีสวัสดิ์อำไพ กรรมการ

3. นายโรเบิร์ต เจมส์ โอลด์นอล กรรมการ

4. นายอภินันท์ ณ ระนอง กรรมการ

5. นางสาวเพ็ญพรรณี หอรุ่งเรือง กรรมการ

6. นายผดุงพันธ์ จันทโร กรรมการ

7. นายชลิต สถิตย์ทอง กรรมการ

8. นายเรืองชัย รุจิระพัฒน์ กรรมการ

9. นายประวิม หอรุ่งเรือง กรรมการ

โดยมีกรรมการผู้มีอำนาจลงนามแทนบริษัท คือ นายพงษ์พันธ์ สัมภวคุปต์ นายโรเบิร์ต เจมส์
โอลด์นอล นางสาวอนงค์ ศรีสวัสดิ์อำไพ
สองในสามคนนี้ลงลายมือชื่อร่วมกันพร้อมประทับตราสำคัญของบริษัท

  9.3 การกำกับดูแลกิจการ

บริษัทได้ปฏิบัติตามหลักการกำกับดูแลกิจการที่ดีในเรื่องต่างๆ ตลอดปี 2552 สรุปได้ดังนี้

บริษัทได้ให้ความสำคัญและเคารพสิทธิของผู้ถือหุ้นโดยปฏิบัติตามนโยบายกำกับดูแลกิจการของบริษัท
และตามที่กฎหมายกำหนด โดยในปี 2552 บริษัทจัดประชุมสามัญผู้ถือหุ้นประจำปี วันที่ 23 เมษายน
2553 ณ โรงแรมแอมบาสเดอร์ ถนนสุขุมวิท ซอย 11 แขวงคลองเตยเหนือ เขตวัฒนา
กรุงเทพมหานคร โดยคำนึงถึงความสะดวกในการเดินทางของผู้ถือหุ้น
โดยจัดทำเป็นหนังสือเชิญประชุมที่มีสารสนเทศสำคัญอย่างครบถ้วน
พร้อมด้วยความเห็นประกอบวาระการประชุมของคณะกรรมการบริษัท มอบให้ บริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัท เป็น
ผู้จัดส่งให้แก่ผู้ถือหุ้นล่วงหน้าก่อนวันประชุม
เพื่อให้ผู้ถือหุ้นได้มีเวลาศึกษาวาระการประชุมอย่างเพียงพอ ทั้งนี้ในวันประชุม
บริษัทได้เปิดให้ผู้ถือหุ้นได้ลงทะเบียนเพื่อเข้าร่วมประชุมก่อนล่วงหน้ากว่าหนึ่งชั่วโมงก่อนกำหนดประชุม
กรณี ผู้มาสายก็ได้รับสิทธิเข้าประชุม รวมถึงผู้ถือหุ้นที่เข้าประชุมด้วยตนเองไม่ได้
ก็สามารถมอบฉันทะให้ผู้อื่นมาประชุมและออกเสียงลงมติแทน ได้เช่นกัน ในการประชุม
คณะกรรมการได้เปิดโอกาส ให้ผู้ถือหุ้นมีโอกาสแสดงความคิดเห็น
พร้อมตอบคำถามที่ประชุมอย่างครบถ้วน

ในปี 2552
บริษัทได้ทำการเผยแพร่ข้อมูลตามกำหนดระยะเวลาและตามเหตุการณ์โดยตลอดอย่างต่อเนื่องในรูปของข่าว
ข้อมูลงบการเงิน โดยเฉพาะฐานะการเงินและผลการดำเนินงานของบริษัท
ตลอดจนรายการข้อมูลประจำปี รายงานประจำปี และ รายงานการกระจายการถือหุ้น
ผ่านทางระบบ SET Community Portal ของตลาดหลักทรัพย์แห่งประเทศไทย
พร้อมกับดำเนินการพัฒนาเว็บไซต์นักลงทุนสัมพันธ์ของบริษัท โดยว่าจ้างบริษัท เอสไอดอทคอม จำกัด
ผู้เชี่ยวชาญ และ มีชื่อเสียงในด้านนี้มาปรับปรุงเว็บไซต์ให้ดูน่าสนใจ ทันสมัย
มีข้อมูลเกี่ยวกับบริษัทที่มีผลต่อการตัดสินใจลงทุนหรือกระทบต่อราคาหลักทรัพย์
รวมถึงสิทธิประโยชน์ต่างๆ ที่นักลงทุนพึงทราบอย่างครบถ้วน เป็นปัจจุบัน

คณะกรรมการบริษัทได้พิจารณาอนุมัติงบดุลและงบกำไรขาดทุนของบริษัททั้งสิ้นรอบปีบัญชีและระหว่างกาล
ปี 2552 ซึ่งแสดงถึงความรับผิดชอบต่อรายงานทางการเงินของบริษัทว่าข้อมูลที่แสดงมีความถูกต้อง

บริษัทได้มีการเปิดเผยการจ่ายค่าตอบแทนกรรมการบริษัทประจำปี 2551
ในรูปของเบี้ยประชุมครั้งละ 10,000 บาท ต่อคน ในวงเงินทั้งปีไม่เกิน 720,000 บาท

คณะกรรมการบริษัท
ได้ทำหน้าที่พิจารณาและให้ความเห็นชอบในเรื่องที่สำคัญเกี่ยวกับการดำเนินงานของบริษัทตลอดปี
2552 ทั้งแผนธุรกิจ กลยุทธ์ เป้าหมายทางการเงิน แผนงานและงบประมาณ
รวมทั้งกำกับควบคุมดูแลให้ฝ่ายบริหารดำเนินงานตามนโยบายและแผนที่กำหนดไว้
ส่วนที่ 3

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 25 พฤศจิกายน 2551
ต่อผู้สอบบัญชีและกรรมการตรวจสอบของบริษัทแล้ว
ซึ่งคลอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายบัณฑิต นิลชัยโกวิทย์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายบัณฑิต นิลชัยโกวิทย์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ ตำแหน่ง ลายมือชื่อ

1. นายพงษ์พันธ์ สัมภวคุปต์ กรรมการผู้มีอำนาจลงนาม
..........................................

2. นางสาวอนงค์ ศรีสวัสดิ์อำไพ กรรมการผู้มีอำนาจลงนาม
..........................................

ชื่อ ตำแหน่ง ลายมือชื่อ

ผู้รับมอบอำนาจ นายยัณฑิต นิลชัยโกวิทย์ ผู้จัดการ
..........................................